མཁས་པ་གཞན་གྱི་འགོ་བརྗོད་དང་མི་འདྲ་བར་ཇེན་གྱི་འགོ་བརྗོད་འདི་དག་གི་ཆ་ཤས་ཤིག་ནི་ནམ་ཡང་དཔེ་མཛོད་ཁང་རིག་པའི་ཆ་ཡིན་པ་རེད་དེ་རྒྱ་གར་གྱི་ཞོགས་པར་ཐང་གི་གཞུང་ལས་ཁང་གི་དཔེ་དེབ་དོ་དམ་པས་ཨ་རིའི་ས་གནས་ཡོངས་ཀྱི་དཔེ་དེབ་དོ་དམ་པ་ལ་དེབ་འདི་ཚིག་རྐང་གང་དང་རིགས་གང་དང་རྩོམ་པ་པོ་གང་གི་ཁོངས་སུ་བསྡུ་ཆོག་ཅེས་བྲིས་ཡོད་པ་རེད།ཚན་པ་འདི་འབྲི་དུས་བོད་ཀྱི་བླ་མ་དག་གིས་ཚེ་གཅིག་རིང་ཡུལ་དུས་མི་འདྲ་བ་ལ་མཚན་ཀྱང་མི་འདྲ་བ་མང་པོ་འདོགས་ཀྱི་ཡོད་པས་ནུབ་ཕྱོགས་ཀྱི་དཔེ་དེབ་དོ་དམ་པ་འདིས་དེབ་འདི་བླ་མ་དེའི་མཚན་གྱི་རྣམ་གྲངས་གང་གི་ཁོངས་སུ་བསྡུ་བ་ལ་དཀའ་ངལ་འཕྲད་ཀྱི་ཡོད་ཅིང་།ཇེན་གྱིས་དཀའ་ངལ་འདི་སེལ་བའི་ཕྱིར་བླ་མ་གང་དེའི་བརྒྱུད་པ་དང་ཁོ་དང་གྲུབ་མཐའ་གཞན་དག་གི་འབྲེལ་བ་དང་ཏཱ་ལའི་བླ་མ་སྐུ་ཕྲེང་རིམ་བྱོན་གྱི་ཆོས་སྲིད་ཀྱི་རྩ་དོན་དང་བོད་ཀྱི་རིག་གནས་ལོ་རྒྱུས་དང་འཛམ་གླིང་ལོ་རྒྱུས་སྟེང་གི་བོད་ཀྱི་གནས་བབ་ལ་སོགས་པར་ཉམས་ཞིབ་གནང་དགོས་བྱུང་ཡོད།